GRBBeta

GRBBeta je v poradí štvrtá slovenská družica určená na detekciu gama zábleskov (GRB) z hlbokého vesmíru, jedných z najenergetickejších explózií vo vesmíre. Vyvinuli ho študenti z Technickej univerzity v Košiciach spolu s firmou Spacemanic a ďalšími partnermi.

 Družica 
GRBBeta je družica typu CubeSat a ide o doteraz najväčšiu slovenskú družicu so štvorcovou podstavou 10x10 cm a dĺžkou 22,7 cm. Bola vynesená 9. júla 2024 nosnou raketou Ariane 6 na nízku obežnú dráhu. Keďže sa jednalo o prvý let tejto rakety a čiastočné alebo úplné zlyhanie bolo vysoko pravdepodobné, ESA sa rozhodla poskytnúť európskym štátom možnosť bezplatne umiestniť satelit na palubu rakety Ariane 6. Slovensko možnosť využilo. Študenti z Technickej univerzity v Košiciach navrhli elektroniku pre GRBBetu a vyrobila ho slovenská spoločnosť Spacemanic špecializujúca sa na nanosatelity.

Predchodcom družice bol cubesat GRBAlpha, úspešný v detekcii gama zábleskov, ktorých detegoval niekoľko desiatok. Zároveň to bol historicky prvý cubesat, ktorý bol na tento účel vyvinutý.

 Referencie 

 Externé odkazy 
 GRBBeta na webe Technickej univerzity v Košiciach
 GRBBeta na webe Gunter's Space Page
 GRBBeta v Nanosats Database
 Elementy dráhy GRBBeta vo formáte TLE na webe CelesTrak
 Pozorovania GRBBeta v sieti SatNOGS 
 On-line tracking pomocou satview.org


Kategória:Slovenské umelé družice
Kategória:Umelé družice Zeme
Kategória:Astronomické družice
Kategória:Gama teleskopy
Kategória:Rádioamatérske družice
Kategória:CubeSat
Kategória:Kozmonautika v 2024
Kategória:Letecká fakulta Technickej univerzity v Košiciach